கேள்வி: இரா. வெங்கட்ராமன் - வாழ்வும்,தொழிலும் என்பது என்ன?
பதில்: இவர் 1910-ம் ஆண்டு தஞ்சாவூர் மாவட்டம் பட்டுக்கோட்டைக்கு அருகிலுள்ள ராஜாமடம் என்னும் கிராமத்தில் பிறந்தார். தந்தை பெயர் இராமசாமி ஐயர். இவருக்கு ராஜாமடத்தில் ஒரு நெருங்ககிய நண்பர் இருந்தார் அவர் பெயர் ராஜாமடம் கண்ணன் ஐயங்கார் பட்டுக்கோட்டையில் அரசு ஆண்கள் மேல்நிலைப் பள்ளியில் படித்து முடித்த பின் திருச்சிராப்பள்ளியில் உள்ள தேசிய கல்லூரியில் இளங்கலை பட்டம் பெற்றார்.மேலும் உயர் படிப்பிற்காக சென்னை சென்றார். சென்னை பல்கலைக்கழகத்தில் பொருளாதாரத்தில் முதுகலைப்படிப்பும் பின் சென்னை சட்ட கல்லூரியில் சட்ட படிப்பும் படித்தார். 1935-ம் ஆண்டு சென்னை உயர் நீதிமன்றத்திலும் 1951-ம் ஆண்டு உச்ச நீதிமன்றத்திலும் வழக்குரைநராக பதிவு செய்து கொண்டார். சென்னை பிராந்திய பார் பெடரேசனின் செயலாளர். தொழிலாளர் சட்டத்தில் புலமை பெற்றவர். தொழிலாளர் சட்ட ஜர்னலின் ஆசிரியர்.
கேள்வி: இரா. வெங்கட்ராமன் - வகித்த பதவிகள் குறித்து விரிவாக சொல்லுங்கள்.
பதில்: *நாடாளுமன்ற காங்கிரஸ் கமிட்டியின் செயலாளர் *தமிழக காங்கிரஸ் கட்சியின் செயலாளர் *ஆவடி காங்கிரஸ் மாநாட்டு வரவேற்புக் குழு செயலாளர் *திட்டக்குழுவில் தொழில் துறை, தொழிலாளர் நலன், மின்சாரம், போக்குவரத்து, தகவல் தொடர்பு, ரயில்வே ஆகிய துறைகளுக்கு பொறுப்பு வகித்தார். *நடுவண் நிதியமைச்சர்.(1980-82) *பாதுகாப்பு அமைச்சர் (1982-84) *குடியரசுத் துணைத்தலைவர் (1984) *குடியரசுத் தலைவர் 1987-1992தினமணி தீபாவளி மலர்,1999, பக்கம்140
கேள்வி: இரா. வெங்கட்ராமன் - நோய் மற்றும் மரணம் குறித்து விரிவாக சொல்லுங்கள்.
பதில்: 2009 சனவரி 12இல், வெங்கட்ராமன் உடல் திசுக்களில் சிறுநீர் கசிவு பிரச்சினையின் காரணமாக இராணுவ ஆராய்ச்சி மற்றும் பரிந்துரை மருத்துவமனையில் அனுமதிக்கப்பட்டார். 20 சனவரி 2009 அன்று குறைந்த இரத்த அழுத்தம் மற்றும் எசரிக்கியா கோலை பாக்டீரியா தொற்றினால் அவரது உடல்நிலை பாதிப்படைந்தது. உடல்நிலை மிகவும் மோசமடைந்ததைத் தொடர்ந்து, இந்தியக் குடியரசு நாள் மறுநாள் 2009 சனவரி 27 அன்று பிற்பகல் 2:30 மணியளவில் தனது 98ஆவது அகவையில் புது தில்லி இராணுவ ஆராய்ச்சி மற்றும் பரிந்துரை மருத்துவமனையில் காலமானார். இவரது மரணத்தின் காரணமாக, முன்பே திட்டமிடப்பட்டிருந்த இந்திய குடியரசு நாள் சில கொண்டாட்டங்கள் ரத்து செய்யப்பட்டன. இவரது உடல் ராஜ்காட்டிற்கு அருகில் ஏக்தா சிதாலில் முழு அரசு மரியாதையுடன் அடக்கம் செய்யப்பட்டது.